laion/Wikipedia-Exotic huggingface dataset:
VIVA

VIVA oli ööpäev läbi muusikat ja meelelahutust edastav telekanal, mis asutati 1. detsembril 1993. aastal Saksamaal. Kanali omanik oli Saksa erameediagrupp VIVA Fernsehen GmbH. 2004. aastal sai selle omanikuks MTV Networks. Aegade jooksul edastas MTV Networks Europe originaalset saksakeelset VIVA kanalit koos eraldi regioonipõhiste kanalitega Austriale (VIVA Austria), Šveitsile (VIVA Switzerland), Poolale (VIVA Poland), Ungarile (VIVA Hungary), Prantsusmaale (VIVA France), Suurbritanniale (VIVA UK) ja Iirimaale (VIVA Ireland). Programmi edastamine lõpetati ülemaailmselt 31. detsembril 2018. aastal kell 14:00, mil eetris kõlas viimase loona Spice Girls'i "Viva Forever". VIVA TV endine omanik oli privaatne Saksa muusikakanal, mis asus Kölnis. See algatati 1993. aastal aktsionäride grupi Time Warner poolt ja mida juhtis esialgu Dieter Gorny (selleaegne turujuht). Olles esimene muusikakanal, mis on nähtav Saksamaal, VIVA suutis tagada tiheda reitingute sihtrühma. 21. märtsil 1995 teine kanal, VIVA Zwei ("VIVA Kaks"), loodi, keskendudes vähem tuntud ja rohkem sõltumatult toodetud muusikale. 7. jaanuaril 2002 nimetati see kanal VIVA Plusiks ja selle mõiste muutis kanali rohkem pühenduma puhtalt popi ja mainstreami muusika noorema põlvkonna vaatajaile. VIVA Plus lõpetas oma tegevuse 14. jaanuaril 2007. Sellest sai Comedy Central Deutschlandi järgmine päev. Collien Fernandes Gülcan Kamps Johanna Klum Jan Köppen Nadine Vasta VIVA Switzerland on 24-tunnine muusika ja meelelahutuse telekanal, mis alustas tööd 6. septembril 2000. See kanal on mõeldud saksa keelt kõnelevatele vaatajaskonnale, kes elab Šveitsis. Kanal tunnustab kohalikku programmi, muusikavideoid, saatejuhte ja võistlusi. Clip Trip VIVA News Nacht Express Charts Rotation Clemens Robin Linda Niko Patrick VIVA Austria on eri muusikastiile ja meelelahutust edastav kanal. Telekanal pööras Austria vaatajaskonnale rohkem tähelepanu aastatel 2001–2003 ja siis uuesti 1. juunist 2006. Austria versioon edastab kohalikke reklaame ning sponsoreerib neid. Viva Austria jagab oma sagedust kohaliku Nickelodeoni telekanali versiooniga. VIVA Top 100 (ametlik Saksamaa singlite edetabel) VIVA Live Get the Clip Loveline SMS Guru VIVA Hungary on 24-tunnine muusikat ja meelelahtutust edastav telekanal. Telekanal alustas tööd 1. veebruaril 2000. Nagu tema sõsarkanalid, see kanal tunnustab kohalikke muusikavideoid, telesaateid, saatejuhte ja edetabeleid. VIVA Trend VIVA Chart Show Club Rotation VIVA News Ada Ben Zola VIVA Poland on 24-tunnine muusikavideoid ja meelelahutussaateid edastav telekanal. Telekanal alustas tööd 10. juunil 2000. Nagu tema Euroopa sõsarkanalid, tunnustab kohalikke muusikavideoid, saateid, saatejuhte ja edetabeleid. Viva Spot Viva Movie Planet VIVA Power Lista Viva Randki VIVA Hits PL Top 10 Nightrider Czasy na Eurasy Hit Maker Net Charts Chart Surfer Street Charts Download Charts Ringtone Shop 4 Girls Only Club Rotation Personality Shibuya: Karaoke Show Natalia Daro Kasia Justyna Małgośka Niko Patrick Suurbritannias ja Iirimaal VIVA alustas tööd 26. oktoobril 2009, asendades TMF-i. VIVA 22 mai 2010,
Remedios Varo

Remedios Varo Uranga (16. detsember 1908 Anglès – 8. oktoober 1963 México) oli katalaani päritolu Hispaania-Mehhiko sürrealistlik naismaalikunstnik. María de los Remedios Alicia Rodriga Varo y Uranga sündis Anglèsis Girona provintsis Hispaanias 16. detsembril 1908. 1924. aastal asus 15-aastane Remedios Varo isa algatusel õppima San Fernando akadeemiasse (Real Academia de Bellas Artes de San Fernando), olles seal üheks esimestest naisüliõpilastest, ja lõpetas selle 1930. aasta joonistamisõpetajana. Sel perioodil suhtles ta selliste kunstnikega nagu Federico García Lorca (luuletaja ja näitekirjanik) ja Salvador Dalí. Asudes elama Barcelonasse, huvitus Varo sürrealismist ja liitus katalaani avangardse sürrealistliku rühmitusega Logicofobista. 1936. aastal osaledes ta rühmituse ajaloolisel näitusel. Koos oma teise abikaasa Benjamin Péret’ga suundusid nad elama Pariisi, kus võtsid aktiivselt osa sürrealistide liikumisest. Varo esines näitustel ja tema joonistusi avaldati sürrealistide väljaannetes. Hispaania kodusõja ajal põgenes ta Prantsusmaale, kus viibis natside sissetungini 1941. aastal, mil tal õnnestus pääseda Mehhikosse. Ta tegeles kommertskunsti ja interjööri disainiga ning kujundas koos Leonora Carringtoni ja Marc Chagalliga teatri- ja balletikostüüme. Alates 1953. aastast pühendas ta end täielikult maalimisele. 1955. aastal esitles ta oma töid kollektiivnäitusel Diana galeriis Mehhiko pealinnas, millele järgnes isikunäitus järgmisel aastal. Remedios Varo suri 8. oktoobril 1963. aastal Méxicos müokardi infarkti. Varo loomingus on segunenud teaduslikkus ja esoteerika, psühhoanalüüs ja alkeemia. Tema maalidel on sageli stiliseeritud inimfiguurid, millel on nii unenäolisi kui ka arhetüüpseid elemente ning kes tegelevad müstilise ja alkeemilise tegevusega. Tema tööde kompositsioonides on viiteid keskaegsele kunstile ja need näitavad tema head joonistusoskust. "Remedios Varo", Wikipedia, la enciclopedia libre (hispaania), 30. aprill 2023, vaadatud 15. mail 2023 Remedios Varo
Helmut Thomson

Helmut Gerhard Thomson (24. jaanuar 1905 Hageri – 14. august 1985 Wüstenselbitz, Baieri) oli eesti vaimulik. Thomson lõpetas Tallinna Toomkooli ja õppis aastatel 1924–1930 Tartu Ülikooli usuteaduskonnas. Täiendas end Tübingenis. Ordineeriti pastoriks 2. mail 1932. Ta oli 1932. aastal Lääne-Harju praostkonna vikaarõpetaja, aastatel 1933–1936 Hageri Lambertuse koguduse abiõpetaja ja 1936–1941 Hageri Lambertuse koguduse õpetaja. 1941. aastal põgenes ta Saksamaale ja oli aastatel 1941–1945 pastor Lääne-Preisimaal Gross-Leistenaus. 1946. aastal oli ta ametis abistamiskontoris Sonnenfeldis, 1947. aastast oli pastor Ahornbergis (Baieri liidumaal). Tema isa oli Hageri Lambertuse koguduse õpetaja, praost Konstantin Thomson. Vend Waldemar Thomson oli Pärnu Nikolai koguduse õpetaja. Vend Paul Thomson oli soo-uurija ja geoloog (Tartu Ülikooli geoloogia ja paleontoloogia dotsent). Tema õemees oli Harju-Madise koguduse õpetaja Otto Etzold. Teise õe poeg oli Burchard Lieberg, luterlik pastor Hesseni liidumaal Saksamaal. Tädimees, praost Friedrich Wilhelm Ederberg oli Kaarma ja Kambja koguduste õpetaja. Tädipoeg Bruno Ederma oli Lääne-Nigula ja Rakvere Kolmainu koguduste õpetaja. Lexicon deutschbaltischer Theologen seit 1920, Bearbeitet von Wilhelm Neander http://www.eestikirik.ee/node/7575
Kirdepiirkond

Kirdepiirkond on mitme riigi haldusüksuse või muu territoriaalse üksuse nimi: Kirdepiirkond Brasiilias Kirdepiirkond Põhja-Makedoonias Kirdepiirkond Singapuris
MTV Eesti

MTV Eesti oli muusikale keskendunud telekanal. MTV Eesti hakkas saateid näitama 2006. aasta septembris. Kanali tegevjuht oli Indrek Veskis ning saatejuhid Kadri Bussov ja Martin Veisman. Eesti kanali saateid anti eetrisse Vilniuse stuudiost. Iisraeli meediaettevõte Ananey Communications ostis Leedus paikneva MTV Balti kanaleid edastava MTV Network Balticu 2008. aastal. 2009. aasta veebruari seisuga vaatas MTV Eestit 0,3% Eesti inimestest. Sama aasta aprillis lahkus 2007. aasta märtsist MTV Eesti juhi ametikohal olnud Karoli Hindriks, tema asemele asus senine müügijuht Marko Lillemägi. Sama aasta sügisel otsustas Ananey Communications jätkuva majanduslanguse tõttu peatada määramatuks ajaks MTV Network Balticu programmide edastamise ja asendada need MTV Euroopa programmiga. 1. märtsil 2010 kuulutas Harju maakohus välja MTV Eesti pankroti. "MTV Eesti alustab 4. septembril"[alaline kõdulink] Publik, 22. august 2006 "MTV Eesti kaob ekraanilt" Postimees, 18. november 2009 "Karoli Hindriks lahkub MTV Eesti juhi kohalt" ERR, 20. aprill 2009 "Kohus kuulutas välja MTV Eesti pankroti"[alaline kõdulink] Delfi, 1. märts 2010
Waldemar Thomson

Waldemar Carl Thomson (28. august 1897 Hageri – veebruar 1945, hukkus sõjas) oli Eesti vaimulik. Lõpetas Tallinna Toomkooli. Õppis 1915–1922 Tartu Ülikooli usuteaduskonnas. Oli prooviaastal Tartus. Ordineeriti pastoriks 27. jaanuaril 1924. Oli 1924–1934 Pärnu Nikolai koguduse õpetaja Wilhelm Kentmanni isiklik adjunkt. 1934–1939 Pärnu Nikolai koguduse ülemõpetaja. Aastal 1939 Saksa praostkonna praost. Lahkus aastal 1939 Saksamaale. Oli 1939–1945 pastoriks Püha Luuka kirikus (Lukas-Kirche) Posenis (praegu Poznan). Hukkus sõjakeerises veebruaris 1945. Isa oli Hageri Lambertuse koguduse õpetaja, praost Konstantin Thomson. Vend Paul Thomson oli soo-uurija ja geoloog (Tartu Ülikooli geoloogia ja paleontoloogia dotsent). Ka vend Helmut Thomson oli Hagri koguduse õpetaja. Tema õemees oli Harju-Madise koguduse õpetaja Otto Etzold. Teise õe poeg Burchard Lieberg oli luterlik pastor Hesseni liidumaal, Saksamaal. Tädimees, praost Friedrich Wilhelm Ederberg oli Kaarma ja Kambja koguduste õpetaja. Tädipoeg Bruno Ederma oli Lääne-Nigula ja Rakvere Kolmainu koguduste õpetaja. Konrad Veem Eesti Vaba Rahvakirik Dokumentatsioon ja leksikon EVR Stockholm 1988 Muudatused praostkondade juhtimises., Eesti Kirik (1923-1940), nr. 37, 14 september 1939 Lexicon deutschbaltischer Theologen seit 1920, Bearbeitet von Wilhelm Neander http://www.eestikirik.ee/node/7575
Santa Maria

Santa Maria oli Christoph Kolumbuse lipulaev, millel ta alustas oma esimest merereisi Ameerika avastamiseks. Tema teised laevad olid Niña ja Pinta. Santa Maria hellitusnimi oli La Gallega, mis vanahispaania keeles tähendab laeva. Laev oli ehitatud kaubaveoks, töntsakas ja aeglane. Laeval oli kolm masti, millest kaks kandsid ühte suurt ruudukujulist purje, kolmandal oli kolmnurgakujuline puri. Laeva liik oli karakk. Et ainult purjede jõul liikuva laeva kiirus sõltub peaasjalikult tuule kiirusest, siis on arvatud, et keskmine kiirus reisi vältel oli 4 sõlme ja maksimaalne kiirus 8 sõlme. Tüüpiline ööpäevane läbisõit oli 90–100 meremiili. Kolmest laevast oli Santa Maria kõige aeglasem ja Pinta kiireim, ent erinevus kiiruses oli väike, oletatavasti vaid 0,1–0,2 sõlme. 5. detsembril 1492 jooksis Santa Maria Haiti lähedal karile ja läks järgmisel päeval põhja. Laevast järele jäänud osadest laskis Kolumbus ehitada väikese sadama, mille nimeks pandi La Navidad (jõulud).
Hermann Johannes Ederberg

Hermann Johannes Ederberg (24. jaanuar 1893 – 3. detsember 1978) oli eesti vaimulik. Ta õppis aastatel 1901–1903 Kuressaares Eisenschmidti algkoolis, 1903–1911 Tartus gümnaasiumis ja 1911–1916 Tartu ülikooli usuteaduskonnas. Prooviaastal oli ta Hageris ja Lääne-Nigulas. Ederberg ordineeriti 21. jaanuaril 1918 Tallinnas pastoriks. 1918. aastal oli ta adjunktpastoriks Tallinna Toompea Kaarli koguduses ja Keila Miikaeli koguduses. Aastatel 1919–1920 oli ta Hargla koguduse õpetaja ja 1921–1931 Koeru Maarja-Magdaleena koguduse õpetaja. 1931.–1944. aastani teenis ta Czycheni (Bolken) kogudust Oletzko maakonnas Ida-Preisimaal. Seejärel aastatel 1944–1945 teenis Ederberg Dresdeni lähedal Schönfeldi kogudust, 1945–1946 Mecklenburgi lähedal Plau kogudust ja 1947–1961 Teichwitzi kogudust Tüüringis. Teichwitzi kogudusest siirdus ta ka emerituuri. Ta isa oli (Kaarma ja Kambja koguduste õpetaja) Friedrich Wilhelm Ederberg. Ema Julie Wilhelmine Ederberg (neiupõlves Elens; 1861–1897) oli Saaremaa esimene naisluuletaja. Tema poolvend Bruno Ederma oli Lääne-Nigula ja Rakvere Kolmainu koguduse õpetaja. Hermann Ederberg oli abielus Klara Masinguga, kelle isa oli Gotthilf Leonhard Masing (slaavi keelte professor Tartu Ülikoolis) ja vanaisa Carl Johannes Masing (Mustjala ja Peterburi Mihkli koguduse pastor). Tema kälimees oli Türi Püha Martini koguduse õpetaja Paul Voldemar Kuusik. Kristjan Luhamets. Friedrich Wilhelm Ederberg – 150. Eesti Kirik, 10. juuni 2009. Lexikon deutschbaltischer Theologen seit 1920. Bearbeitet von Wilhelm Neander. 2 auflage 1988, bearbeitet von C. Helmut Intelmann. Die Pastoren des Konsistorialbezirk Estland 1885-1919. Köln, Wien: Böhlau, 1988 Die evangelischen Prediger Livlands bis 1918. Köln, Wien: Böhlau, 1977. "Arhiivikoopia". Originaali arhiivikoopia seisuga 21. detsember 2014. Vaadatud 16. mail 2011.{{netiviide}}: CS1 hooldus: arhiivikoopia kasutusel pealkirjana (link) Meie Katekismus / H. Ederberg; Walgas: H. Ederberg, 1930 Koeru koguduse minewik / H. Ederberg; Koeru: H. Ederberg, 1930
Varstu Kool

Varstu Kool on üldhariduskool Võru maakonnas Varstus. Selle aadress on Kooli 1. Kool tegutses aastatel 1954–2017 keskkoolina, aastast 2017 on ta lasteaed-põhikool. Õppeaastast 2024/25 liidetakse kooli lasteaiaosa Rõuge Lasteaiaga ning kooliosa Rõuge Põhikooliga. Kooli direktor on Aive Adler. Koolil on köögivilja- ja viljapuuaed, mille saadustest valmistatakse õpilastele toitu. 2017/2018. õppeaasta arvudes Lk 11 Peegel, M. (2024). Paarkümmend väikekooli lõpetab tegevuse iseseisva asutusena. ERR, 2. veebruar 2024. 2. veebruar 2024, [1] Leevi Lillemäe (14. juuni 2020). "Varstu kool taastab tervislikuma koolilõuna nimel oma aiamaa". Eesti Rahvusringhääling. Originaali arhiivikoopia seisuga 14. juuni 2020. Koduleht
Liberaaldemokraadid

Liberaaldemokraadid (inglise keeles Liberal Democrats ehk Lib Dems) on liberaalne poliitiline partei Suurbritannias. 2022. aasta seisuga on neil Suurbritannia parlamendi alamkojas 13 ja ülemkojas 89 liiget. Šoti parlamendis on neil neli, Londoni assamblees kaks ja Walesi parlamendis Seneddis üks liige. Partei asutati 1988. aastal Liberaalse partei (18. sajandi Viigide Partei järeltulija) ja Leiboristlikust parteist eraldunud Sotsiaaldemokraatliku partei liitmise teel. 1990. ja 2000. aastatel sai neist alamkoja suuruselt kolmas partei. 2010. aasta üldvalimistel sai partei 23% häältest, mis Briti majoritaarse valitsemissüsteemi tõttu andis neile 57 kohta alamkoja 650-st. Valimised võitnud Konservatiivne Partei moodustas liberaaldemokraatidega koalitsiooni, kus partei toonane esimees Nick Clegg oli peaministri David Cameroni asetäitja. Pärast suuri kaotusi 2015. aasta parlamendivalimistel astus Clegg tagasi ning partei liidriks sai esmalt Tim Farron ja 2017 Sir Vince Cable, kes juhtis parteid kuni 2019. aastani. 22. juulil 2019 valiti liidriks Jo Swinson, kes astus parteijuhi kohalt tagasi pärast seda kui ta 2019. aasta detsembris toimunud valimistel parlamenti tagasi valituks ei osutunud. 27. augustil 2020 valiti partei juhiks Ed Davey. Liberaaldemokraadid on tsentristlik partei, mil on nii liberaalseid kui ka sotsiaaldemokraatlikke väärtusi. Olulisemateks poliitikateks on põhiseaduslik reform, valimissüsteemi muutmine proportsionaalseks ning kodanikuvabaduste ja -õiguste kaitse. Liberaaldemokraadid olid vastu Suurbritannia lahkumisele Euroopa Liidust ehk Brexitile. Ajalooliselt on liberaaldemokraatide toetus olnud suurim Põhja-Šotimaal, Edela-Londonis, Edela-Inglismaal ja Kesk-Walesis.
Stolõpini vagun

Stolõpini vagun ehk stolõpin (vene Столыпинский вагон) oli raudteevaguni tüüp Vene Keisririigis ja Nõukogude Liidus. Stolõpini reformide käigus, mil väga suur hulk talupoegi asus Siberisse, loodi kolimise tarbeks uut tüüpi raudteevagun. See koosnes üldistatult kahest osast: üks reisijatele ja teine kariloomadele või põllumajandustööriistadele. Pärast Suurt Sotsialistlikku Oktoobrirevolutsiooni leidis tšekaa need vagunid head olevat süüdimõistetute ja sundümberasustatavate transportimiseks. Reisijate osa kasutati valvurite jaoks ja kariloomade osa vangide tarvis. Kuna vagunid olid kitsad, nagu Stolõpini ajal, siis hakkasid vangid neid vaguneid stolõpiniteks nimetama. A. Solženitsõn, Gulagi arhipelaag. 1.–2. osa: kirjandusliku uurimuse katse. Tallinn: Eesti Raamat, 1990, lk 393–425.
Sümmeetriline seos

Sümmeetriline seos on binaarne seos, millel on omadus: kui x on seoses y-ga, siis y on seoses x-ga. Olgu R binaarne seos mingil hulgal A ning x, ja y hulga A mingid elemendid. Tähistame asjaolu, et x on y-ga seoses R, valemiga xRy. Seos R on sümmeetriline parajasti siis, kui ∀ x , y : x R y ⇒ y R x . {\displaystyle \forall x,y:xRy\Rightarrow yRx.} Antisümmeetriline seos Ekvivalentsiseos
Whitehall

See artikkel räägib Londoni tänavast. USA-s Ohio osariigis asuva linna kohta vaata artiklit Whitehall (Ohio). Whitehall on tänav Londonis Westminsteris. Whitehallil asub hulk valitsushooneid, mistõttu nime Whitehall kasutatakse tihti ülekantud tähenduses Briti valitsuse haldusaparaadi kohta. Samuti pruugitakse seda ümbritseva piirkonna geograafilise nimena. Whitehall kulgeb Trafalgari väljakult Parlamendiväljaku poole ja läheb enne Parlamendiväljakut üle Parliament Streeti tänavaks. Nime on tänav saanud kunagise Whitehalli palee järgi, mis hävis suuremalt jaolt tules 1698. aastal.  Whitehall – pildid, videod ja helifailid Wikimedia Commonsis
Antisümmeetriline seos

Antisümmeetriline seos on binaarne seos, millel on järgmine omadus: kui x on seoses y-ga ja y on seoses x-iga, siis x ja y langevad kokku. Mõnikord arvatakse ekslikult, et seose antisümmeetrilisus on sümmeetrilisuse eitus, kuid nii see pole. Seos võib olla isegi korraga sümmeetriline ja antisümmeetriline (näiteks võrdsusseos). Olgu R binaarne seos mingil hulgal A ning x ja y hulga A mingid elemendid. Tähistame asjaolu, et x on y-ga seoses R, valemiga xRy. Seos R on antisümmeetriline parajasti siis, kui ∀ x , y : x R y ∧ y R x ⇒ x = y {\displaystyle \forall x,y:xRy\wedge yRx\Rightarrow x=y} , ehk parajasti siis, kui ∀ x , y : x R y ∧ ( x ≠ y ) ⇒ ¬ y R x . {\displaystyle \forall x,y:xRy\wedge (x\neq y)\Rightarrow \neg yRx.} Sümmeetriline seos Järjestusseos
Deepwater Horizon

2016. aasta filmi kohta vaata artiklit Deepwater Horizon (film) Deepwater Horizon oli naftaplatvorm, mis uppus 22. aprillil 2010 Mehhiko lahte Louisiana ranniku lähistel, põhjustades ulatusliku keskkonnakatastroofi (2010. aasta Mehhiko lahe naftareostus). Naftaplatvormi ehitas Hyundai Heavy Industries Lõuna-Koreas. Ehitustööd algasid 1998. aasta detsembris ja platvorm anti tellijale üle 23. veebruaril 2001. Platvormi omanik oli Transocean Ltd ja see oli katastroofi toimumise ajal liisitud BP-le. Deepwater Horizon oli 112 m pikk, 78 m lai ja 97,4 m kõrge ning ulatus 41,5 m sügavusele merre. Ta oli suuteline töötama kuni 2400 m sügavuses vees ja tema maksimaalne puurimissügavus oli 9100 m. Tema meeskonna suurus oli 146 inimest. Saatuslikuks saanud õnnetuse eel kasutati platvormi Macondo leiukoha varude uurimiseks. Poolteist päeva enne uppumist toimus platvormil plahvatus, milles hukkus 11 inimest ja paljud said põletushaavu. Plahvatuse ajal oli platvormil 126 inimest, kellest 76 olid Transoceani ja 7 BP töötajad. Platvorm vajus ookeani põhja. Uppumiskohas oli mere sügavus umbes 1500 m. Platvormi jäänused on merepõhjast leitud ja need asuvad umbes 400 m kaugusel nafta ammutamise kohast. Õnnetusele järgnenud katastroofilise naftalekke tõttu kuulutas USA president Barack Obama moratooriumi uute avamerepuurtornide lubade väljastamisele. 15. juulil 2010 teatas BP, et leke õnnestus peatada. Tegemist polnud siiski lekke lõpliku likvideerimisega. Lõplikult likvideerituks kuulutati leke 19. septembril. Augusti alguseks oli lekkinud nafta kogus teadlaste hinnangul kasvanud 5 miljoni barrelini. Gulf Spill Is the Largest of Its Kind, Scientists Say, The New York Times, 2. august 2010.
Refleksiivsus

Refleksiivsus on binaarse seose omadus, mis seisneb selles, et iga element on selles seoses iseendaga. Olgu R binaarne seos mingil hulgal A ning x hulga A mingi element. Tähistame asjaolu, et x on y-ga seoses R, valemiga xRy. Seos R on refleksiivne parajasti siis, kui ∀ x : x R x . {\displaystyle \forall x:xRx.} Ekvivalentsiseosed on definitsiooni järgi refleksiivsed. Refleksiivsed on veel näiteks seosed "on võrdne" (võrdusseos), "on alamhulk" (sisalduvusseos), "on suurem või võrdne" ja on väiksem või võrdne" (mitterange järjestus), "jagab" (jaguvusseos). Irrefleksiivsus Mitterefleksiivsus
Irrefleksiivsus

Irrefleksiivsus ehk antirefleksiivsus on binaarse seose omadus, mis seisneb selles, et ükski element pole seoses iseendaga. Olgu R binaarne seos mingil hulgal A ning x hulga A mingi element. Tähistame asjaolu, et x on y-ga seoses R, valemiga xRy. Seos R on definitsiooni järgi irrefleksiivne parajasti siis, kui ∀ x : ¬ x R x . {\displaystyle \forall x:\neg xRx.} Antirrefleksiivsed on veel näiteks seosed "pole võrdne" (vt võrdusseos), "on pärisalamhulk" , "on suurem kui" ja "on väiksem kui" (range järjestus). Iga range järjestus on definitsiooni järgi irrefleksiivne. Refleksiivsus Mitterefleksiivsus
Mitterefleksiivsus

Mitterefleksiivsus on binaarse seose omadus, mis seisneb selles, et seos pole refleksiivne, st leidub element, mis pole seoses iseendaga. Olgu R binaarne seos mingil hulgal A ning x hulga A mingi element. Tähistame asjaolu, et x on y-ga seoses R, valemiga xRy. Seos R on definitsiooni järgi mitterefleksiivne parajasti siis, kui ∃ x : ¬ x R x . {\displaystyle \exists x:\neg xRx.} Irrefleksiivsus
Jääaeg

Jääaeg on võrdlemisi lai mõiste, tähendades nüüdsest märksa jahedamat kliimat, millega kaasnes liustike ulatuslik pealetung. Jääaja mõiste tähenduses ei ole selgust. Osa teadlasi peab isegi jääserva väikest kõikumist (ostsillatsiooni) eraldi jääajaks. On ka teadlasi, kes eitavad jääaegade esinemist. Eestis on leitud Kvaternaari kolme jäätumise setteid. Jääaegu on olnud kindlasti rohkem, sest uus jääaeg hävitab ehk kannab varem tekkinud setted pea täiesti minema. Jääaega tuleb eristada palju pikema kestusega külmhooneperioodist. Enamasti arvatakse, et Maa ajaloos on olnud seitse külmhooneperioodi, neist viimane kestab praegugi. Saale jäätumine, mis lõppes umbes 100 000 aastat tagasi enne meie ajaarvamist. Saale jäätumise jooksul oli kogu Skandinaavia, Briti saared ( välja arvatud üks väike ala Edela-Inglismaal), praegune Põhja-Saksamaa, Poola ja Balti riigid kaetud jääliustikega kuni Ukrainani. Weichseli jäätumine ehk viimane ehk lihtsalt jääaeg (kuna jää jõudis Wisła jõeni (saksa keeles Weichsel)), mis lõppes umbes 12 000 aastat tagasi enne meie ajaarvamist, jagunes Põhja-Euroopa kahte eraldi asetseva jääliustiku piirkonda: väike jääala, kuhu kuulusid Šotimaa, Wales, Põhja-Inglismaa ja kogu Iirimaa, ning suurem ala, kus jää kattis maad tänapäeva Läänemere ümbruskonnas. Jää all olid tänapäeva Norra, Rootsi, Soome, Eesti, Läti ja Leedu, Jüüti poolsaare idapoolne osa, Schleswig-Holsteini idaosa, Kirde-Saksamaa, Põhja-Poola ja Ida-Preisimaa. Väike jääaeg Jäävaheaeg
Millimeeter

Millimeeter (tähis mm) on SI-süsteemi pikkusühik, mis võrdub tuhandiku meetriga: 1 mm = 10–3 m = 0,001 m = 0,1 cm = 1000 µm. Tavalisel meetermõõdustiku joonlaual on väikseim kriipsude vahe millimeeter. Meeter Ühikute detsimaaleesliited Millimeeter elavhõbedasammast
Jaanus Adamson

Jaanus Adamson (sündinud 30. aprillil 1966) on eesti kirjanduskriitik. Ta on õppinud Tartu Ülikoolis eesti filoloogiat (1984–1991) ja Helsingi ülikooli magistriõppes (1995–1996). Avaldanud psühhoanalüütilised kirjandusmõttekogumikud "Läbirääkimised" (Kirjutisi 1995–2003), Veljesto 2004 ja “Freudi häda” (Kirjutisi 2004-2013), EYS Veljesto Kirjastus 2013 Tema abikaasa on Elo Viiding. Jaanus Adamsoni blogi Magistritöö: "Paranoia kuubis. Jüri Ehlvesti novelli "Päkapikk kirjutab" psühhoanalüüs", Tartu 2004, PDF-vormingus Intervjuu – Kalev Kesküla 2003, Elo ja Adamson: kuldmünt ja hõbedapuhastaja
Tartu Ülikooli geoloogiamuuseum

Tartu Ülikooli geoloogiamuuseum oli geoloogiateemaline muuseum Tartus. Muuseum asutati aastal 1820. See asub Tartus Vanemuise 46. Muuseumi esimene juhataja oli Moritz von Engelhardt. 2005. aastast kuulus geoloogiamuuseum Tartu Ülikooli loodusmuuseumi koosseisu. 2018. aastal kaotati geoloogiamuuseum loodusmuuseumi struktuurist. Tartu Ülikooli loodusmuuseumi ja botaanikaaia põhikiri, vaadatud 4.01.2022.
Apache Subversion

Apache Subversion (varem nimetatud Subversion, käsunimega svn) on vaba versioonihaldustarkvara, mille eesmärk on parandada vanema vabatarkvaralise versioonihaldussüsteemi Concurrent Versions Systemi vead ja puudujäägid. "Subversion becomes Apache Subversion" Apache Software Foundation. Ben Collins-Sussman, Brian W. Fitzpatrick, C. Michael Pilato. "Version Control with Subversion" – Preface Koduleht
Pentti Arajärvi

Pentti Ilkka Olavi Arajärvi (sündinud 2. juunil 1948 Helsingis) on soome õigusteadlane. Ta on president Tarja Halose abikaasa. Pentti Arajärvi on Ida-Soome ülikoolis sotsiaal- ja haridusõiguse professor ning Helsingi ülikooli sotsiaalõiguse dotsent. Ta on töötanud muu hulgas ka haridusministeeriumi ametnikuna ning Eduskunna sotsiaal- ja majanduskomisjoni nõunikuna. 2000 – Maarjamaa Risti I klassi teenetemärk 2007 – Valgetähe I klassi teenetemärk Pentti Arajärvi presidendi kantselei lehel (soome keeles)